2008 m. vasaros olimpinės žaidynės
2008 metų vasaros olimpinės žaidynės, oficialiai vadinamos XXIX olimpinėmis žaidynėmis, vykusios 2008 m. rugpjūčio 8-24 d. Kinijos sostinėje Pekine. Žaidynių atidarymo ceremonija prasidėjo 2008 m. rugpjūčio 8 d. 8 val. 8 min. 8 sek. vakare vietos laiku. Pekinas šių olimpinių žaidynių sostine išrinktas Tarptautiniame olimpiniame komitete po dviejų balsavimo etapų 2001 m. liepos 13 d. Olimpinių žaidynių metu vyko 28 sporto šakų 302 rungtys, viena rungtimi daugiau nei 2004 m. vasaros olimpinėse žaidynėse Atėnuose.